Ελένη Πάτσιου

Η Ελένη Πάτσιου (γεννηθείσα στις 5 Σεπτεμβρίου 1971) είναι πρώην Ελληνίδα τζουντόκα, χρυσή βαλκανιονίκης και πρωταθλήτρια Ελλάδας. 

Το 2004 κλήθηκε λίγες ημέρες πριν από τους Θερινούς Ολυμπιακούς Αγώνες 2004 να αντικαταστήσει την σοβαρά τραυματισμένη, και στην συνέχεια εκλιπούσα, συναθλήτριά της Ελένη Ιωάννου. Αγωνίστηκε στην κατηγορία βαρέων βαρών (+78 κ.),Eleni PATSIOU, olympics.com (επίσημος ιστότοπος Ολυμπιακών Αγώνων) αλλά αποκλείστηκε από την Γαλλίδα Εβά Μπισσενί.

Το 2007 κατέκτησε το χρυσό μετάλλιο στην κατηγορία +78 κιλά, στο Βαλκανικό πρωτάθλημα τζούντο που διεξήχθη στην Νέα Ιωνία Βόλου.

Το 2013 η Ελληνική Ομοσπονδία Τζούντο ανακοίνωσε ότι η Πάτσιου κατείχε τη δεύτερη θέση στο πάνθεον των κορυφαίων Ελληνίδων τζουντόκα με 19 μετάλλια (6 χρυσά, 10 ασημένια, 3 χάλκινα) σε πανελλήνια πρωταθλήματα. Έχει κερδίσει επίσης ένα αργυρό μετάλλιο σε διεθνές τουρνουά, συγκεκριμένα στο 1ο διεθνές τουρνουά τζούντο ανδρών - γυναικών «Ακρόπολις» του 2007 και 1 χάλκινο μετάλλιο στο τουρνουά της Σόφιας το 1994 στην κατηγορία +72 κ. Τέλος, έχει κερδίσει 1 χρυσό και 1 αργυρό μετάλλιο σε πανελλήνια πρωταθλήματα εφήβων - νεανίδων.

Το 2015 εκλέχτηκε μέλος του πρώτου Διοικητικού Συμβουλίου του Συλλόγου Βετεράνων Τζούντο. 

 Παραπομπές 

Κατηγορία:Ελληνίδες αθλήτριες
Κατηγορία:Έλληνες Βαλκανιονίκες
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Έλληνες αθλητές του τζούντο